cantando@bloem - Home
Menu Home Optredes 2016 YouTube Verskynings Pleidooi vir Afrika Repertoire Kontak ons / Contact us
Login (slegs koorlede) Remember Me
Log in	Forgot Login?	Sign up	Jongste Nuus Reddersburg 5 Junie
Sing! 21 Mei 2016
cantando toer na Europa
cantando@bloem het aan die begin van 2009 die lig gesien as ‘n 4-stemmige koor vir volwassenes. Die koor het tans 40 lede.
Werner Stander is die koorleier sedert Julie 2015. Hy het die leisels oorgeneem by Bouwer van Rooyen wat die stigter en eerste koorleier van cantando@bloem was.
Alhoewel dit ‘n jong koor is, het dit in sy kort bestaan al verskeie uitvoerings gegee. Hoogtepunte sluit onder andere optredes in Centurion, Ladybrand en Clocolan in. Noemenswaardige konserte wat in Bloemfontein plaasgevind het sluit onder meer die Bouwer van Rooyen 40 Jaar Agter die Klawers-konsert, die Nelsonmis van J Haydn in die Anglikaanse Kerk saam met ‘n simfonie-orkes met Lance Philip as dirigent en die koor se 2010-jaarkonsert in. Die koor het gedurende Mei 2011 'n suksesvolle toer, " 'n Nuwe koor op 'n ou spoor", in die Oos-Kaap onderneem. In 2015 is die Carmina Burana saam met die Vrystaatse Simfonie-orkes uitgevoer. Gedurende Julie 2015 het die koor met groot sukses aan die Alta Pusteria-koorfees in Italië gaan deelneem.
Die koor se repertorium sluit sekulêre sowel as gewyde werke van ‘n verskeidenheid genres in. In 2009 het die koor 14 optredes gehad wat optredes in Bloemfontein en ook besoeke aan Centurion, Ladybrand en Clocolan ingesluit het. Die Nelson-mis van J Haydn is in die eerste semester van 2010 aangebied. Nuus Reddersburg 5 Junie	Die koor in ontspanne luim na hulle optrede by NG Kerk Reddersburg.
Johan Marais, orrelis van NGK Reddersburg, saam met Elzanne en Werner
Sing! 21 Mei 2016	Saterdagaand 21 Mei 2016 was 'n uitstaande geleentheid. 6 Top-kore, waarvan cantando@bloem een was, het uitvoerings van baie hoë gehalte gelewer. Dankie aan die dirigent van cantando@bloem Werner Stander, met sy besondere talent en ywer, wat ons ingeoefen het en die stokkie geswaai het, Laurie Coetzee met sy uitstaande kwaliteit orrelbegeleiding en Maretha Steyn met haar uitstekende begeleiding tydens al ons kooroefeninge. Ook ons dank aan Leona Geldenhuys van Alumni Voices van wie die inisiatief uitgegaan het en ook al die reëlings getref het.